23 दिन में 5 टीमें खेलेंगी 20 लीग मैच, दिल्ली सबसे मजबूत; जानें टूर्नामेंट के बारे में सबकुछ
WPL Beginning 4 March Matches Teams Schedule Captain Strength Weakness | Everything, आगे स्टोरी में हम सभी टीमों की स्ट्रेंथ-वीकनेस, टूर्नामेंट का फॉर्मेट, मैच शेड्यूल और टाइमिंग से लेकर तमाम जरूरी चीजें जानेंगे। 
एक दिन बाद यानी की 4 मार्च से विमेंस प्रीमियर लीग (WPL) के पहले सीजन का आगाज हो रहा है। 23 दिन चलने वाली इस लीग में 5 टीमें 20 लीग और दो नॉकआउट मैच खेलेंगी। टूर्नामेंट की शुरुआत शनिवार शाम 7:30 बजे डीवाई पाटिल स्टेडियम में गुजरात जायंट्स और मुंबई इंडियंस के मैच के साथ होगी। प्रतियोगिता के सभी 22 मैच मुंबई के डीवाई पाटिल और ब्रेबोर्न स्टेडियम पर खेले जाएंगे।
मेग लेनिंग की कप्तानी वाली दिल्ली कैपिटल्स की टीम सबसे संतुलित और मजबूत नजर आ रही है। जबकि, मुंबई इंडियंस और रॉयल चैलेंजर्स बेंगलुरु की प्लेइंग-11 थोड़ी कमजोर है।
इस स्टोरी में हम सभी टीमों की स्ट्रेंथ-वीकनेस, टूर्नामेंट का फॉर्मेट, शेड्यूल और टाइमिंग के बारे में जानेंगे...
कौन-कौन सी टीमें खेल रही हैं?
विमेंस प्रीमियर लीग (WPL) के पहले सीजन में 5 टीमें खेलती नजर आएंगी। इनमें दिल्ली कैपिटल्स (DC), मुंबई इंडियंस (MI), रॉयल चैलेंजर्स बेंगलुरु (RCB), गुजरात जायंट्स (GG) और यूपी वॉरियर्ज (UPW) शामिल हैं।
दिल्ली की कप्तान मेग लेनिंग हैं। वहीं, मुंबई की हरमनप्रीत कौर, बेंगलुरु की स्मृति मंधाना, गुजरात की बेथ मूनी और यूपी की एलिसा हीली हैं। इस तरह 3 टीमों की कमान ऑस्ट्रेलियन प्लेयर्स के पास है, जबकि 2 की कमान भारतीय खिलाड़ियों को मिली है।
एक टीम कितने मैच खेलेगी?
4 से 21 मार्च तक लीग स्टेज के 20 मैच होंगे। पुरुष IPL के शुरुआती सीजन की तरह यहां भी हर टीम एक-दूसरे से 2-2 मैच खेलेगी। इस तरह हर टीम लीग स्टेज में कम से कम 8 मैच खेलेगी।
20 लीग मैचों के बाद पॉइंट्स टेबल में पहले स्थान पर रहने वाली टीम सीधे फाइनल में पहुंचेगी। वहीं, दूसरे और तीसरे स्थान पर रहने वाली टीमें के बीच 24 मार्च को एलिमिनेटर मुकाबला होगा। हारने वाली टीम तीसरे स्थान पर फिनिश रहेगी और जीतने वाली टीम 26 मार्च को ब्रेबोर्न स्टेडियम में होने वाला फाइनल खेलेगी।
22 मैचों के बाद मिलेगा पहला विनर 
लीग स्टेज के 20 मुकाबले और क्वालिफायर के 2 मैच समेत टूर्नामेंट में कुल 22 मैच होंगे। इसके बाद विमेंस प्रीमियर लीग (WPL) का पहला चैंपियन मिलेगा।
कितने बजे होंगे मैच?
17 दिन में टूर्नामेंट के 20 लीग मैच होंगे। 5, 18, 20 और 21 मार्च को 4 डबल हेडर होंगे, यानी एक ही दिन में 2 मुकाबले होंगे। पहला मैच दोपहर को 3:30 बजे और दूसरा शाम 7:30 बजे से शुरू होगा। इन 4 दिनों के अलावा सभी मैच शाम 7:30 बजे से ही शुरू होंगे। एलिमिनेटर और फाइनल मुकाबला भी शाम 7:30 बजे से ही खेला जाएगा।
17 और 19 मार्च को रेस्ट डे रहेंगे, क्योंकि इस दिन भारत-ऑस्ट्रेलिया की पुरुष टीमों के बीच भारत में वनडे सीरीज के मुकाबले होंगे। दर्शक दोनों ही जगह समय दे सकें, इसलिए इस दिन WPL के मैच नहीं रखे गए।
यहां ग्राफिक में देखें टूर्नामेंट का पूरा शेड्यूल... 
अब जानते हैं पांचों टीमों की स्ट्रेंथ और वीकनेस...
दिल्ली कैपिटल्स सबसे संतुलित टीम 
ऑस्ट्रेलिया की मेग लेनिंग को टीम की कप्तान बनाया गया है। जेमिमा रोड्रिग्ज उप कप्तान हैं और टीम में शेफाली वर्मा, मारियन कैप, एलीस कैप्सी, जेस जोनासेन, राधा यादव और शिखा पांडे जैसी टॉप क्लास इंटरनेशनल प्लेयर हैं।
स्ट्रेंथ : 6 इंटरनेशनल ऑलराउंडर्स हैं। इनमें 5 ने पिछले दिनों साउथ अफ्रीका में टी-20 वर्ल्ड कप खेला। टीम में 7 इंटरनेशनल भारतीय खिलाड़ी भी हैं। असोसिएट देश की तारा नॉरिस को भी शामिल कर लिया, जिससे वे टीम में 5 विदेशी खिलाड़ी खिला सकेंगे।
वीकनेस : एक्स्ट्रा प्लेयर्स में अनुभव की कमी। टॉप खिलाड़ियों के इंजर्ड होने की स्थिति में दिक्कतें आएंगी। विदेशी विकेटकीपर पर दांव न लगाना भारी पड़ सकता है।
पॉसिबल प्लेइंग-11: शेफाली वर्मा, मेग लेनिंग, जेमिमा रोड्रिग्ज, मारिजन कैप, लौरा हैरिस, तानिया भाटिया (विकेटकीपर), एलीस कैप्सी/जेस जोनासेन, शिखा पांडे, राधा यादव, तारा नॉरिस और तितास साधु।
DC का फुल स्क्वॉड... 
गुजरात जायंट्स में टॉप क्लास ऑलराउंडर
विमेंस टी-20 वर्ल्ड कप की प्लेयर ऑफ द टूर्नामेंट एश्ले गार्डनर और प्लेयर ऑफ द फाइनल बेथ मूनी गुजरात में हैं। मूनी ही टीम की कप्तान हैं और टीम में जॉर्जिया वेयरहेम, स्नेह राणा, एनाबेल सदरलैंड, डीएंड्रा डॉटिन, मानसी जोशी और हरलीन देओल जैसी टॉप क्लास ऑलराउंडर्स भी हैं।
स्ट्रेंथ : विदेशी बैटर्स, घरेलू स्पिनर्स और स्पिन बॉलिंग ऑलराउंडर टीम को मजबूती दे रही हैं। बैटिंग लाइनअप इतना मजबूत है कि घरेलू बैटर्स की कमी महसूस नहीं होने देगा।
वीकनेस : स्पेशलिस्ट पेसर्स नहीं हैं। विदेशी और घरेलू विशेषज्ञ तेज गेंदबाज नहीं हैं। बैटिंग लाइन-अप में घरेलू बैटर्स की कमी और वर्ल्ड क्लास लेग स्पिनर भी नहीं हैं।
पॉसिबल प्लेइंग-11: बेथ मूनी, सोफिया डंकली, डीएंड्रा डॉटिन/एनाबेल सदरलैंड, हरलीन देओल, एश्ले गार्डनर, सुष्मा वर्मा (विकेटकीपर), तनुजा कंवर, स्नेह राणा, मानसी जोशी, मोनिका पटेल और दयालन हेमलता।
GG का फुल स्क्वॉड...
यूपी वॉरियर्ज में वर्ल्ड कप विनिंग प्लेयर्स 
ऑस्ट्रेलिया की विकेटकीपर बैटर एलिसा हीली को टीम की कप्तानी दी गई है। इनके अलावा टीम में ताहिलीया मैक्ग्रा, ग्रेस हैरिस जैसी वर्ल्ड कप विनिंग प्लेयर और साउथ अफ्रीका से विमेंस टी-20 वर्ल्ड कप का फाइनल खेलने वाली शबनिम इस्माइल भी शामिल हैं।
स्ट्रेंथ : प्लेइंग इलेवन में सभी तरह की टॉप क्लास प्लेयर्स हैं। ऑस्ट्रेलियन प्लेयर्स बैटिंग ऑर्डर को बहुत आक्रामक बना रही हैं। घरेलू स्पिनर टीम को मजबूती देंगी। प्लेइंग इलेवन संतुलित है।
वीकनेस : घरेलू बैटर्स और तेज गेंदबाजों की कमी। 5 ही एक्स्ट्रा प्लेयर्स होने से ऑप्शन की कमी। टीम में टॉप क्लास तेज गेंदबाज भी ज्यादा नहीं हैं।
पॉसिबल प्लेइंग-11: श्वेता सहरावत, एलिसा हिली (विकेटकीपर), ताहिलीया मैक्ग्रा/ग्रेस हैरिस, किरण नवगिरे, दीप्ति शर्मा, सोफी एक्लेस्टन, पार्श्वी चोपड़ा, राजेश्वरी गायकवाड़, अंजलि सर्वनी, शबनिम इस्माइल और देविका वैद्य।
UPW का फुल स्क्वॉड...
रॉयल चैलेंजर्स में गेंदबाजों की कमी 
WPL ऑक्शन की सबसे महंगी खिलाड़ी स्मृति मंधाना टीम की कप्तान हैं। उनके अलावा टीम में सोफी डिवाइन, हीथर नाइट, एलिस पेरी, डान वेन निकर्क, रिचा घोषा, मीगन शट और रेणुका सिंह जैसी टॉप प्लेयर्स हैं। लेकिन, टीम में फिर भी घरेलू तेज गेंदबाज कम हैं।
स्ट्रेंथ : सबसे अटैकिंग बैटिंग लाइन-अप RCB का ही है। 6 में से 5 विदेशी खिलाड़ी किसी भी मुश्किल परिस्थिति में टीम को जिता सकती हैं। स्मृति, रिचा और रेणुका तीनों शानदार भारतीय खिलाड़ी भी टीम में हैं।
वीकनेस : स्पिनर्स की भारी कमी, खास तौर पर घरेलू स्पिनर नहीं हैं। घरेलू ऑलराउंडर्स में कोई भी बड़ा नाम नहीं। स्पिनर्स और घरेलू बॉलर्स की कमी से प्लेइंग इलेवन कमजोर नजर आ रही है।
पॉसिबल प्लेइंग-11: स्मृति मंधाना, सोफी डिवाइन/हीथर नाइट, डान वेन निकर्क, एलिस पेरी, रिचा घोष (विकेटकीपर), कनिका अहूजा, आशा शोभना, रेणुका सिंह, मीगन शट, कोमल जंजाड और प्रीति बोस।
RCB का फुल स्क्वॉड...
मुंबई इंडियंस में सिर्फ बड़े नाम
इंडिया विमेंस टीम की कप्तान हरमनप्रीत कौर को ही मुंबई ने अपना कप्तान बनाया। उनके अलावा क्लो ट्रयॉन, अमीलिया केर, नेटली सीवर और पूजा वस्त्राकर जैसे बड़े नाम शामिल हैं। लेकिन, इनके अलावा टीम की बाकी प्लेयर्स परफॉर्मेंस के मामले में कुछ खास नजर नहीं आ रहीं।
स्ट्रेंथ : लीडर हरमनप्रीत टीम में हैं। सभी विदेशी प्लेयर्स वर्ल्ड क्लास हैं। इनमें अमीलिया केर, नेटली सीवर और हीथर ग्राहम किसी भी गेम को चेंज कर सकती हैं। ऑलराउंडर्स में भारत की पूजा वस्त्राकर बेहतरीन हैं।
वीकनेस: पेसर्स नहीं हैं। घरेलू खिलाड़ी ज्यादा हैं, इनमें टॉप क्लास खिलाड़ी कम। विकेटकीपर यस्तिका भाटिया हैं, लेकिन विश्व स्तरीय तेज गेंदबाज नहीं हैं। प्लेइंग इलेवन बेहद कमजोर नजर आ रही है।
पॉसिबल प्लेइंग-11: यस्तिका भाटिया (विकेटकीपर), हेली मैथ्यूज/क्लो ट्रयॉन, अमीलिया केर, हरमनप्रीत कौर, हीथर ग्राहम, नेटली सीवर ब्रंट, पूजा वस्त्राकर, अमनजोत कौर, साइका इशाका, नीलम बिष्ट और सोनम यादव।
MI का फुल स्क्वॉड...
WPL की ये खबरें भी पढ़ें...
हरमनप्रीत कौर बनीं मुंबई इंडियंस की कप्तान
इंडिया विमेंस टीम की कप्तान हरमनप्रीत कौर को मुंबई इंडियंस ने विमेंस प्रीमियर लीग (WPL) में अपनी टीम का कप्तान बनाया है। इसके साथ ही WPL में चार टीमों ने अपनी कप्तानों को नियुक्त कर दिया है। अब सिर्फ दिल्ली कैपिटल्स टीम ने ही अपनी लीडर का नाम जारी नहीं किया है। WPL में पांचों टीमों की कप्तान का कप्तानी अनुभव जानने के लिए यहां क्लिक करें...
WPL की सभी टीमों का एनालिसिस
ऐतिहासिक विमेंस प्रीमियर लीग (WPL) का पहला ऑक्शन शानदार रहा था। कुल 87 खिलाड़ियों पर पांच टीमों ने 59.50 करोड़ रुपए खर्च कर दिए। इनमें 30 विदेशी और 57 भारतीय खिलाड़ी बिकीं। दिल्ली, गुजरात और बेंगलुरु ने सबसे ज्यादा 18-18 खिलाड़ी खरीदे। UP ने सबसे कम 16 खिलाड़ी लिए। वहीं, मुंबई ने 17 खिलाड़ियों को अपनी टीम में शामिल किया। सभी टीमों का एनालिसिस पढ़ने के लिए यहां क्लिक करें...